**ГОДИШЕН ОТЧЕТ НЧ“НАРОДЕН БУДИТЕЛ -1940“,С.БЪЛГАРЕВО ЗА 2021 ГОДИНА**

Изпратихме една успешна година, наситена с културни събития, създадени нови културни връзки и възобновени стари такива, година през която успяхме да открием нова дейност, да реализираме успешно европроект и да свършим много работа по материалната база, година в която самодейните ни състави продължиха да се развиват и да укрепват връзката помежду им.

Систематизиран обзор на 2021г. както следва

**Материална база**

**1.Текущо състояние**

* **Покрив:** Покривът в източната част на сградата е в лошо състояние и въпрос на време е проблемите да стават все по явни. Подпокривните еркери се нуждаят от обкантване и водоотичане.Частта от покрива ремонтирана преди години има проблеми с водотичането а извършеният ремонт е некачествен със съществени пропуски в изпълнението.Улуците не са съобразени с площта на покрива и при дъжд преливат и се облива цялата фасада на сградата.Бяха констатирани течове в новооткритото студио поради гореописаните причини, което налага и спешно взимане на мерки за решаване на проблема и запазване на имуществото.
* **Фасада:** Отделни участъци от мазилката са паднали, като повечето от проблемите са свързани с липсващо или недобре направено отичане от покрива.
* **Помещения:**Частта от сградата където се помещават библиотека, компютърна зала, арт център и канцелария са много в добро състояние и с нови мебели.В малки участъци се нуждаят от лека козметика.
* **Климатизация и отопление:** В момента климатик и отопление има в библиотеката и новооткритото музикално студио.
* **Репетиционна:** Малката репетиционна където се съхранява и фолклорния реквизит е в добро състояние, частично премебелирана и с ремонтирана електрическа инсталация.
* **Театрална сграда:** Залата за театър и концерти е с ремонтирани съоръжения, с подменено осветление и към настоящия момент се нуждае от претапициране на столове, покриване на противопожарни изисквания и в малки участъци от леки ремонти.Гримьорните са ремонтирани и частично се нуждаят от премебелиране.Прилежащите санитарни възли към гримьорните все още не са ремонтирани.От лек ремонт и пребоядисване се нуждае и аварийният изход.
* **Музикално студио:**Студиото е новооткрито, с модерна апаратура и с хубави мебели.Предстои ремонт на прилежащия санитарен възел.
* **Приземен етаж:**Почистен и в процес на ремонт.

**2.Извършени дейности през 2021г.**

През 2021г. продължихме добрата практика да инициираме трудова инициатива за доброволци придружена със събиране на средства за ремонт. Това което бе изпълнено през годината е:

* боядисване и разширение на експозиционна площ – втори етаж
* ремонт, полагане на акустични панели, мебелиране и оборудване на музикално студио с репетиционна
* пълна подмяна на съществуващата мебел в библиотека. Частична подмяна на мебели в арт-център, компютърна зала и малка репетиционна.
* пране и ремонт на всички театрални завеси, както и на пердета от прилежащи помещения
* почистване на улуци и пренареждане на керемиди в засегнати участъци на западната част на сградата

**Изпълнение на Проект по договор** **-BG14MFOP001-4.025-0006„СЕЛО, ОБИЧАИ И РИБАРИ“,** **BG14MFOP001-4.025 МИРГ-ШКБ-2.2.1 „Възстановяване и подобряване на природното наследство, културата и спорта на рибарската територия”от Стратегия за ВОМР на МИРГ Шабла – Каварна - Балчик, Програма за морско дело и рибарство 2014-2020,с финансовата подкрепа на Европейския фонд за морско дело и рибарство.** Изпълнението на проекта се осъществи с помощ и съдействие на община Каварна. Бе предоставен заем за осъществяването на проекта, който предстои да бъде върнат при разплащане от страна на фонда.С помощта на проекта бяха закупени мебели, музикално и сценично оборудване, филм и събитие представящо връзката между селото и морето.

**Културен календар и инициативи**

Годината бе успешна откъм културния събития с богат календар и добре организирани събития, като присъствието и активното участие на доброволци бе неизменна част от всичко организирано. Бяха положени усилия в развитието и обогатяването на всяко едно културно събитие.

Страницата на читалището в социалната мрежа постоянно се обновява с различни творчески публикации, фотографии и новини свързани с културата и бита на селото.

За 2022г. културният календар включи:

* Отбелязване на дати с историческо и национално значение. Почитане на бележити личности. Полагане на венци на националните празници.
* Пресъздадоха се някои народни обичаи и в подходяща форма се предложиха и на широката публика
* Продължихме да създаваме различни събития за деца
* Трета художествената работилница под вещото ръководство на Илиян Ангелов. Курс с продължителност от 3 седмици завърши с изложба на картините на младите автори.
* Огнено хоро-с огън, народна музика по заговезни и други специални събития
* Деца на мегдана – за втора поредна година, няколко пъти през топлите летни дни, проведено с песни, картини и настроение.
* Хоро на мегдана – се развива, на няколко пъти ни гостуваха групи от другите читалища като представиха интересна историческа информация за своите села и споделиха специфичния си фолклор
* Празник на Пъпеша премина в двудневен формат, с много песни, танци и втори ден предназначен за децата
* Трето издание на „С песни и танци в Българево“- събра много фолклор, народни носии и завърши с огнено хоро.
* Трето издание на „Българево Рок“ - за първа година премина в двудневен фестивален формат с участието на шест български групи и премина в съвсем друг мащаб като посещаемост и организация.Дадохме сцена на млади изпълнители а като основни, участие взеха популярни съвременни рок групи.
* Второ издание на „Българево класик“ – това издание премина с виола, две класически китари и перкусии
* Етно „Село, рибари и обичаи“ събитие съчетаващо фолклор, поминък и кулинария
* представяния на книги и други

**Самодейна певческа група „Перуника“ с худ. рък. Невелина Василева**

Певческата група провеждаше репетиции и взе участие на местно и национално ниво в различни културни събития.Групата е сплотена, има приемственост и на сцена пресъздава обичаи.

**Танцов клуб „Българевци“**

Танцовия клуб под ръководството на Диана Панчева се развива, сдоби се униформи и успешно домакинства на всички събития с фолклорен характер провеждащи се в селото. Все по често двете ФГ“Перуника“ и ТК“Българевци“ си партнират при провеждането на събития.

**Театрален състав към НЧ“Народен Будител -1940“,с.Българево.**

Театралният състав изпитва затруднения в творчески план от настъпването на ковид кризата насам.В плановете е привличане на гост режисьор.

**Детски клуб „Българевчета“** **към НЧ“Народен Будител -1940“,с.Българево**

Детския клуб бе с различни изяви от велотурове до различни моменти със забавен характер инициирани от читалището.

-

**Приоритети 2022**

* **Децата: дейности и приобщаване**
* **Продължаване на дейностите свързани с подобряване на условията в материалната база.**
* **Самодейни състави:ФГ“Перуника“, ТК“Българевци“ развитие и изяви на мегдана и на различни форуми в страната**
* **Създаване на дигитален фонд и на видео канал в социалните мрежи.**
* **Надграждане на организацията в масовите културни мероприятия и придаване фестивален облик на село Българево.**
* **Привличане на гост режисьор и възобновяване дейността на самодеен театрален състав.**

С уважение,

Красимир Митев

Председател

НЧ„Народен будител 1940“

С.Българево